cyanic-selkie/wikianc huggingface dataset:
Μπένετον Φόρμουλα
Ιστορικό
Αμέσως μετά την καταξίωση ήλθε η επιστροφή στη μετριότητα. Το 1996 η Φερράρι προσέλαβε το Σουμάχερ μαζί με 11 κορυφαία στελέχη του τεχνικού επιτελείου, διαλύοντας το βασικό κορμό της Μπένετον. Κατά τα επόμενα δύο χρόνια, τα μονοθέσια της ομάδας βρίσκονταν σταθερά πίσω από αυτά των Ουΐλιαμς και Φερράρι, όμως είχαν συχνές ανόδους στο πόντιουμ με τους Αλεζί και Μπέργκερ. Το 1998, αφού εν τω μεταξύ ο Μπριατόρε είχε απολυθεί, διευθυντής ανέλαβε ο Ρόκο Μπένετον, γιος του ιδιοκτήτη, ο οποίος μπορεί να μην επέδειξε ιδιαίτερα αποτελέσματα στο αγωνιστικό κομμάτι (επτά πόντιουμ σε μία τετραετία με τον Τζιανκάρλο Φιζικέλα), αλλά εκτόξευσε την εμπορικότητα της ομάδας προετοιμάζοντας την πώλησή της.
Εξαγορά από τη Renault
Η Μπένετον συνδέθηκε με τη Renault στο πρωτάθλημα του 1995, όταν η δεύτερη ανέλαβε να κατασκευάζει τους κινητήρες των μονοθεσίων της ομάδας. Η συνεργασία αποδείχθηκε επιτυχημένη, αφού χάρισε στη Μπένετον το μοναδικό πρωτάθλημα κατασκευαστών της ιστορίας της.
Το Μάρτιο του 2000 η Renault αγόρασε την ομάδα αντί του αστρονομικού ποσού των 120.000.000 δολαρίων. Οι νέοι ιδιοκτήτες επανέφεραν στη διεύθυνση το Φλάβιο Μπριατόρε, κρατώντας παράλληλα την παλαιά ονομασία για τις σαιζόν 2000 και 2001, όσο καιρό δηλαδή διαρκούσε η αναδόμηση της ομάδας.
Η τελευταία εμφάνιση της Μπένετον Φόρμουλα έγινε στο γκραν-πρι της Ιαπωνίας, στις 14 Οκτωβρίου του 2001. Από την επόμενη χρονιά, η ομάδα μετονομάσθηκε σε Renault F1 Team.
Η οικογένεια Μπένετον παρέμεινε στο χώρο της Φόρμουλα 1, επιστρέφοντας όμως στο καθεστώς του χορηγού για την προώθηση των ενδυμάτων που παράγει.
Επιδόσεις
Βαθμοί: το άθροισμα βαθμολογίας των δύο μονοθεσίων της ομάδας Νίκες: πρώτες θέσεις Βάθρα: φορές που οδηγός της τερμάτισε στην πρώτη τριάδα Poles: pole-positions, φορές που οδηγός της εκκίνησε απ' την πρώτη θέση της αφετηρίας
Εξωτερικοί σύνδεσμοι
Κατηγορία:Ομάδες Φόρμουλα 1
Απόδημοι Γάλλοι
Οι Απόδημοι Γάλλοι είναι οι Γάλλοι πολίτες οι οποίοι ζουν εκτός των σημερινών εδαφών της Γαλλικής Δημοκρατίας.
Θύματα Θρησκευτικών Διωγμών
Στη διάρκεια της ιστορίας, εκατοντάδες χιλιάδες Γάλλοι εγκαταστάθηκαν εκτός των εθνικών εδαφών ώστε να γλιτώσουν τους θρησκευτικούς διωγμούς.
Έτσι, την αρχή έκαναν οι Προτεστάντες κατά τον 16ο και 17ο αιώνα, αρχικά περίπου 5,000 που κατέφυγαν στη Δημοκρατία της Γενεύης την περίοδο 1549-1560, κι έπειτα πιο σημαντικοί αριθμοί την επομένη της Νύχτας του Αγίου Βαρθολομαίου, στη διάρκεια των Θρησκευτικών Πολέμων, προτού αυτή η μετανάστευση φτάσει σε επίπεδο εξόδου μετά την Ανάκληση του Εδίκτου της Νάντης το 1685. Οι ιστορικοί, όπως ο Πιέρ Γκασότ, είχαν, μέχρι προσφάτως, δυσκολία στο να σταθεροποιηθούν σε μια αριθμητική εκτίμηση των μεταναστών αυτών μεταξύ των 60,000 και των 2,000,000 ανθρώπων. Στην πραγματικότητα, η έξοδος αυτή είναι ιδιαίτερα δύσκολη στην καταγραφή της καθώς συνεχίστηκε επί μισό αιώνα.
Το 1683, οι Εβραίοι απομακρύνθηκαν μαζικά από τις Γαλλικές Αντίλλες, απομάκρυνση που επισημοποιήθηκε με τον Code Noir το 1685, του οποίου το πρώτο άρθρο διέταζε « όλους τους αξιωματικούς μας να εκδιώξουν των νήσων μας όλους τους Εβραίους που εγκαταστάθηκαν σε αυτές, τους οποίους, όπως και τους Χριστιανούς εχθρούς μας, διατάσσουμε να αποχωρήσουν εντός τριών μηνών από τη δημοσίευση των παρόντων ».
Αριθμοί
Ο αριθμός των Γάλλων πολιτών εγγεγραμμένων στα αρχεία των γαλλικών προξενείων ήταν της τάξεως των NaN ατόμων στις 31 Δεκεμβρίου 2011. Τα δεδομένα αυτά, ωστόσο, δεν αντιπροσωπεύουν παρά ένα τμήμα των Γάλλων πολιτών, οι οποίοι κατοικούν εκτός των γαλλικών εθνικών εδαφών.
Στο Βέλγιο, για παράδειγμα, κατοικούσαν, έως την 2α Ιανουαρίου 2008, 132,421 Γάλλοι πολίτες σύμφωνα με τα επίσημα στατιστικά των Βέλγων (περίπου 123,000 τον Ιούνιο του 2006), στους οποίους, συνεπώς, δεν συμπεριλαμβάνονταν όσοι είχαν, ταυτόχρονα, βελγική και γαλλική εθνικότητα, καθώς θεωρούνταν ως Βέλγοι στο Βέλγιο, κι αυτό ενώ το 2006 μόνο 78,500 Γάλλοι, εκ των οποίων το είχε διπλή εθνικότητα 27 %, ήταν καταγεγραμμένοι στα γαλλικά προξενεία του Βελγίου, κάτι που σήμαινε μια διαφορά της τάξης των 66,000 Γάλλων "μονοεθνών" άγνωστων για τα γαλλικά προξενεία, αλλιώς ποσοστό 46 % επί του συνόλου. Κατά την 1η Αυγούστου 2006, ημερομηνία λήξης των εγγραφών για τους εκλογικούς καταλόγους ενόψει των δημοτικών εκλογών του Βελγίου, υπήρχαν 105.146 Γάλλοι ψηφοφόροι (49.937 άνδρες, 55.209 γυναίκες), των οποίων μόλις το 20 % ήταν εγγεγραμμένο στους βελγικούς εκλογικούς καταλόγους (21.070, εκ των οποίων οι 9.969 ήταν άνδρες και οι 11.101 γυναίκες).
Σχεδόν το μισό των Γάλλων εγκατεστημένων εκτός Γαλλίας είναι διεθνείς και λιγότερο του 10 % είναι προσωρινοί μετανάστες. Περισσότερο από το μισό των Γάλλων εγκατεστημένων εκτός Γαλλίας κατοικεί εντός της Ευρώπης.
Στις 31 Δεκεμβρίου 2011, η κατανομή των Γάλλων εγγεγραμμένων στα αρχεία των προξενείων είχε ως εξής : Βόρεια Αφρική 94,789 (5,9 %), Γαλλόφωνη Αφρική 116,862 (7,3 %), Μη-Γαλλόφωνη Αφρική 18,621 (1,2 %), Εγγύς και Μέση Ανατολή 137,679 (8,6 %), Ασία-Ωκεανία 116,729 (7,3 %), Ανατολική Ευρώπη 29,847 (1,9 %), Δυτική Ευρώπη 780,645 (49,0 %), Κεντρική-Νότια Αμερική 97,117 (6,1 %), Βόρεια Αμερική 202,014 (12,7 %).
Ειδική Συνέλευση
Οι Γάλλοι εγκατεστημένοι εκτός Γαλλίας εκπροσωπούνται από τη Συνέλευση των Γάλλων του Εξωτερικού (AFE), διάδοχη κατάσταση του Ανωτάτου Συμβουλίου των Γάλλων του Εξωτερικού (CSFE), το οποίο είχε δημιουργηθεί με ένα διάταγμα της 7ης Ιουλίου 1948. Οι πρώτες εκλογές στο CSFE έλαβαν χώρα την άνοιξη του 1950, αφορώντας 42 συμβούλους επί συνόλου 55, με τους υπόλοιπους να ορίζονται ή να θητεύουν de jure λόγω της ιδιότητάς τους.
Η AFE είναι ένα συμβουλευτικό όργανο 155 μελών χωρίς να διαθέτει κάποιο ιδιαίτερο μέσο ή εξουσία, εκτός αυτού της εκλογής 12 γερουσιαστές-εκπροσώπους των Γάλλων του Εξωτερικού. Η ομαλή του λειτουργία διασφαλίζεται από την κεντρική διοίκηση του Υπουργείου Εξωτερικών Υποθέσεων.
Κοινοβουλευτικοί
Κατά την Δ΄ Γαλλική Δημοκρατία, 3 εκπρόσωποι των Γάλλων εγκατεστημένων εκτός Γαλλίας εκλέχτηκαν εντός του Συμβουλίου της Δημοκρατίας (Γερουσία), η οποία μετρούσε 315 μέλη.
Κατά την Ε΄ Γαλλική Δημοκρατία ο αριθμός των γερουσιαστών αυτών πέρασε στους 6 το 1959, κι έπειτα στους 9 το 1962, ως αντίδραση στην έλλειψη ισορροπίας σε βάρος τη Ευρώπης και της Αμερικής, μετά τις αφρικανικές ανεξαρτητοποιήσεις, και τέλος στους 12 το 1982.
Η μεταρρύθμιση του γαλλικού συντάγματος του Ιουλίου του 2008 προέβλεπε ότι. Ένα νομοσχέδιο παρουσιάστηκε τον Σεπτέμβριο του 2008 στο Υπουργικό Συμβούλιο ώστε οι Γάλλοι του Εξωτερικού να μπορούν, πλέον, να εκπροσωπηθούν στην Εθνοσυνέλευση.
Ο νόμος σχετικός με την εκλογή βουλευτών και την επαναδιαίρεση των εκλογικών περιφερειών προέβλεπε την εκλογή 11 βουλευτών με πλειοψηφικό εκλογικό σύστημα με ένα ψηφοδέλτιο σε δύο γύρους ανά εκλογική περιφέρεια ανά κόμμα (παρόμοιο με τον τρόπο εκλογής των υπόλοιπων βουλευτών) στη διάρκεια των βουλευτικών εκλογών του Ιουνίου του 2012.
Ευρωπαϊκές Εκλογές
Οι Γάλλοι του Εξωτερικού μπόρεσαν να ψηφίσουν σε εκλογικά κέντρα που είχαν δημιουργηθεί από τις προξενικές αρχές για τους γαλλικούς εκλογικούς σχηματισμούς των ευρωπαϊκών εκλογών όσο διήρκεσε το σύστημα μιας μοναδικής εθνικής εκλογικής περιφέρειας.
Από τη δημιουργία αριθμού εκλογικών περιφερειών για τις Ευρωπαϊκές Εκλογές το 2003, μονάχα όσοι ήταν εγγεγραμμένοι στους καταλόγους των ψηφοφόρων της Γαλλίας μπορούσαν να ψηφίσουν στα εκλογικά κέντρα της Γαλλίας.
Επίσης, η ψήφος στις ευρωπαϊκές εκλογές σε δύο διαφορετικές χώρες είναι απαγορευμένη, τόσο για τους διεθνείς όσο και για τους Γάλλους που είναι εγγεγραμμένοι στους εκλογικούς καταλόγους της χώρας διαμονής τους. Πρακτικά, δεν υπάρχει κανένας έλεγχος για την εφαρμογή του βασικού συνθήματος "ένας άνθρωπος, μία ψήφος", καθώς κάθε έλεγχος είναι αδύνατος για λόγους εθνικής κυριαρχίας, λόγω του γεγονότος ότι καμία χώρα δεν υποχρεούται να παραδίδει το περιεχόμενο ενός εκλογικού καταλόγου σε μία άλλη.
Κυβέρνηση
Η Κυβέρνηση Φρανσουά Φιγιόν (3) υιοθέτησε εντός του Υπουργείου Εξωτερικών Υποθέσεων ένα Υφυπουργείο με αρμοδιότητα τους Γάλλους του Εξωτερικού. Η θέση καλύφτηκε διαδοχικά από τους Νταβίντ Ντουγιέ (Ιούνιος-Σεπτέμβριος 2011) και Εντουάρ Κουρσιάλ (Σεπτέμβριος 2011- Μάιος 2012).
Στην πρώτη κυβέρνηση του Αιρώ, η οποία δημιουργήθηκε τον Μάιο του 2012, το συγκεκριμένο υφυπουργείο προβιβάστηκε σε υπουργείο, αναλαμβάνοντας τη Γαλλοφωνία επιπροσθέτως των Γάλλων του Εξωτερικού. Η θέση αυτή δόθηκε στη Γιαμινά Μπενγκιγκί. Στη διάρκεια της δημιουργίας της δεύτερης κυβέρνησης Αιρώ, τον Ιούνιο του 2012, στην ατζέντα του συγκεκριμένου υπουργείου περιλαμβανόταν, και πάλι, η Γαλλοφωνία, με την Ελέν Κόνγουεϊ-Μουρέ να αναλαμβάνει τη θέση αυτή.
Σχετικά Λήμματα
Κατηγορία:Γαλλική διασπορά Κατηγορία:Δημογραφία της Γαλλίας
Θωμάς Αλέξανδρος Δουμάς
Ο Θωμάς Αλέξανδρος Δουμάς (25 Μαρτίου 1762 - 26 Φεβρουαρίου 1806) ήταν στρατηγός της Γαλλικής Επανάστασης και πατέρας του συγγραφέα Αλεξάνδρου Δουμά.
Βιογραφία
Ο Θωμάς Αλέξανδρος Δουμάς, το κανονικό όνομα του οποίου ήταν Τομάς Αλεξάντρ Νταβύ ντε λα Παγιετρί, γεννήθηκε στις 25 Μαρτίου του 1762 στο Ζερεμί του Άγιου Δομίνικου (στη σημερινή Αϊτή). Πατέρας του ήταν ο Γάλλος μαρκήσιος Αλεξάντρ Αντουάν Νταβύ ντε λα Παγιετρύ, ο οποίος εγκαταστάθηκε στον Άγιο Δομίνικο το 1760 και έζησε σαν μεγάλος άρχοντας, τριγυρισμένος από μαύρους σκλάβους. Η μητέρα του ήταν σκλάβα αφρικανικής καταγωγής και λεγόταν Μαρί Σεζέτ Ντυμάς.
Ο πατέρας του επέστρεψε στη Γαλλία το 1774 και αργότερα έφερε και το νόθο γιο του. Όταν ο Θωμάς Αλέξανδρος ενηλικιώθηκε μπήκε στο γαλλικό στρατό με το επώνυμο της μητέρας του: Τομάς Αλεξάντρ Ντυμάς (Θωμάς Αλέξανδρος Δουμάς). Εκεί έκανε λαμπρή σταδιοδρομία και έγινε στρατηγός υπό το Ναπολέοντα Βοναπάρτη.
Σαρλίζ Θερόν
Η Σαρλίζ Θέρον (στα ελληνικά προφέρεται ως Θερόν, (Charlize Theron), (γενν. 7 Αυγούστου 1975 -) είναι Νοτιοαφρικανή ηθοποιός, σκηνοθέτης, παραγωγός κινηματογράφου και φωτομοντέλο.
Θωμάς Αλέξανδρος Δουμάς
Βιογραφία
Ο Θωμάς Αλέξανδρος Δουμάς ήταν γενναίος ως στρατιωτικός αλλά ανίκανος ως πολιτικός. Έχασε την εύνοια του Ναπολέοντα και φυλακίστηκε. Αποδιωγμένος και με κατεστραμμένη υγεία, εγκαταστάθηκε στο χωριό Βιλέρ-Κοτρέ, όπου και παντρεύτηκε τη Μαρί Λαμπουρέ. Από το γάμο αυτόν γεννήθηκε στις 24 Ιουλίου του 1802 ο Αλέξανδρος Δουμάς. Ο Θωμάς Αλέξανδρος Δουμάς πέθανε στις 26 Φεβρουαρίου 1806, σε ηλικία μόλις 44 ετών, αφήνοντας την οικογένεια χωρίς πόρους.
Σαρλίζ Θερόν
Βιογραφία
Γεννήθηκε το 1975 στην περιοχή Μπενόνι του Τράνσβααλ της Νότιας Αφρικής, μοναχοπαίδι των κατασκευαστών δρόμων Γκέρντα και Τσαρλς Θέρον και μεγάλωσε στη φάρμα των γονιών της. Στις 21 Ιουνίου 1991, η μητέρα της σκότωσε τον πατέρα της, ο οποίος ήταν μέθυσος και βίαιος απέναντι τους, πυροβολώντας τον μπροστά σε εκείνη. Η θάνατος του αποδόθηκε νομικά σε αυτοάμυνα και η μητέρα της δεν καταδικάστηκε.
Η Θερόν φοίτησε στο Εθνικό Καλλιτεχνικό Σχολείο του Γιοχάνεσμπουργκ, ασχολήθηκε με το μπαλέτο και παράλληλα με το μόντελινγκ. Στα δεκαέξι της, κέρδισε ένα συμβόλαιο με πρακτορείο μοντέλων κι έτσι μετακόμισε με τη μητέρα της στο Μιλάνο, όπου έμεινε για ένα χρόνο κι ύστερα εγκαταστάθηκε στις ΗΠΑ, φοιτώντας στη σχολή Ballet Joffrey της Νέας Υόρκης. Η φιλοδοξία της ήταν να γίνει χορεύτρια όμως ένας τραυματισμός στο γόνατο την ανάγκασε να σταματήσει το χορό.
Θωμάς Αλέξανδρος Δουμάς
Τιμητικές διακρίσεις
Το όνομά του είναι χαραγμένο στην Αψίδα του Θριάμβου στο Παρίσι (Νότιο πυλώνα, Στήλη 23).
Βιβλιογραφία
Δουμας Θωμας Αλεξανδρος Κατηγορία:Ονόματα χαραγμένα στην Αψίδα του Θριάμβου
Σαρλίζ Θερόν
Παιδιά
Έχει υιοθετήσει δύο παιδιά: την Τζάκσον τον Μάρτιο του 2012 και την Όγκαστ τον Ιούλιο του 2015. Τον Απρίλιο του 2019, η Θερόν αποκάλυψε ότι το πρώτο της παιδί είναι τρανς κορίτσι.
Σχέσεις
Από το 1998 έως το 2001 ήταν σε σχέση με τον τραγουδιστή Στέφαν Τζένινγκς. Το 2002, ξεκίνησε τη σχέση της με τον Ιρλανδό ηθοποιό Στιούαρτ Τάουνσεντ. Το ζευγάρι ζούσε μεταξύ Λος Άντζελες και Ιρλανδίας μέχρι τον Ιανουάριο του 2012 όπου χώρισαν. Τον Δεκέμβριο του 2013, ξεκίνησε τη σχέση της με τον Σον Πεν. Ανακοίνωσαν τον αρραβώνα τους ακριβώς ένα χρόνο αργότερα αλλά τον Ιούνιο του 2015 χώρισαν.
Εξωτερικοί σύνδεσμοι
Κατηγορία:Νοτιοαφρικανοί μοντέλα Κατηγορία:Νοτιοαφρικανοί ηθοποιοί Κατηγορία:Βραβευμένες με Όσκαρ Α' Γυναικείου Ρόλου Κατηγορία:Βραβευμένες με Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Αμερικανίδες ηθοποιοί φωνής Κατηγορία:Αμερικανίδες ηθοποιοί κινηματογράφου Κατηγορία:Αμερικανοί παραγωγοί ταινιών Κατηγορία:Αμερικανίδες ηθοποιοί τηλεόρασης Κατηγορία:Αμερικανοί ακτιβιστές δικαιωμάτων ΛΟΑΤ Κατηγορία:Αμερικανίδες μοντέλα
Το τέλος της βίας
Το τέλος της βίας (Πρωτότυπος τίτλος: A History of Violence) είναι ταινία θρίλερ του 2005 σε σκηνοθεσία Ντέιβιντ Κρόνενμπεργκ και σενάριο Τζος Όλσον. Είναι μια προσαρμογή της ομότιτλης νουβέλας του 1997 των Τζον Βάγκνερ και Βινς Λοκ. Πρωταγωνιστούν οι Βίγκο Μόρτενσεν, Μαρία Μπέλο, Γουίλιαμ Χερτ και Εντ Χάρις. Στην ταινία, ο Τομ Σταλ, ένας ιδιοκτήτης τραπεζαρίας, γίνεται τοπικός ήρωας αφού αποτρέψει μια απόπειρα ληστείας, αλλά απειλείται από τον γκάνγκστερ Καρλ Φόγκαρτι, όπου ο Τομ πρέπει να αντιμετωπίσει το παρελθόν του και επίσης να προστατεύσει την οικογένειά του.
Το τέλος της βίας πήρε μέρος στον κύριο διαγωνισμό για τον Χρυσό Φοίνικα του 2005 και κυκλοφόρησε σε περιορισμένη κυκλοφορία στις Ηνωμένες Πολιτείες στις 23 Σεπτεμβρίου 2005, ενώ ακολούθησε μια ευρεία κυκλοφορία στις 30 Σεπτεμβρίου 2005. Μερικές φορές θεωρείται μια από τις καλύτερες ταινίες της δεκαετίας του 2000.
Η ταινία επαινέθηκε ειδικά για τις ερμηνείες των ηθοποιών, το σενάριο, την ατμόσφαιρα και την ιστορία της. ΟΓουίλιαμ Χερτ ήταν υποψήφιος για το Όσκαρ Β' Ανδρικού Ρόλου, ενώ ο Ολσον ήταν υποψήφιος για το καλύτερο διασκευασμένο σενάριο. Ο ίδιος ο Μόρτενσεν την επαίνεσε ως «μία από τις καλύτερες ταινίες [που έχει] ποτέ, αν όχι η καλύτερη», δηλώνοντας επίσης ότι ήταν ένα «τέλειο φιλμ νουάρ» ή «κοντά στο τέλειο». Είναι επίσης αξιοσημείωτο ως μια από τις τελευταίες μεγάλες ταινίες του Χόλιγουντ που κυκλοφόρησαν στο VHS.
Πλοκή
Ο Τομ Σταλ είναι ιδιοκτήτης εστιατορίου που ζει στη μικρή πόλη Μίλμπρουκ της Ιντιάνα με τη σύζυγό του Έντι και τα παιδιά του, Τζακ και Σάρα. Ένα βράδυ, δύο δολοφόνοι μπαίνουν στο εστιατόριο του Τομ, απειλούν όσους βρίσκονται μέσα και επιτίθενται σεξουαλικά σε έναν από τους υπαλλήλους του. Ο Τομ τους σκοτώνει επιδέξια και τον χαιρετίζουν ως ήρωα, ενώ το περιστατικό αποτελεί εθνική είδηση. Λίγες μέρες αργότερα, τον Τομ επισκέπτεται ένας άνδρας ονόματι Καρλ Φόγκαρτι, ο οποίος ισχυρίζεται ότι ο Τομ είναι στην πραγματικότητα ο Τζόι Κιούζακ, ένας πρώην γκάνγκστερ από την Ιρλανδική Μαφία στη Φιλαδέλφεια. Ο Τομ το αρνείται κατηγορηματικά, αλλά ο Φόγκαρτι παραμένει επίμονος και αρχίζει να καταδιώκει τους Σταλς. Υπό πίεση, η σχέση του Τομ με τον Έντι, τον Τζακ και τη Σάρα αντιμετωπίζει συνεχιζόμενη ένταση.
Μετά από μια διαμάχη με τον Τομ για τη χρήση βίας στο σχολείο, ο Τζακ τρέχει μακριά, για να τον πιάσει και να τον κρατήσει όμηρος ο Φόγκαρτι. Ωστόσο ο Φόγκαρτι έρχεται αντιμέτωπος με τον Τομ και απαιτεί την επιστροφή του στη Φιλαδέλφεια με αντάλλαγμα την απελευθέρωση του γιου του. Μετά την απελευθέρωση του Τζακ, ο Τομ καταφέρνει να σκοτώσει τους κολλητούς του Φόγκαρτι μέχρι που αυτός τον πυροβολεί. Ένας τραυματισμένος Τομ ρίχνει την προσωπείο του και εκδηλώνει τον πρώην εαυτό του, αλλά ο Τζακ πυροβολεί και σκοτώνει τον Φόγκαρτι με ένα κυνηγετικό όπλο πριν προλάβει να αντεπιτεθεί. Στο νοσοκομείο, ένας εξαγριωμένος Έντι αντιμετωπίζει τον Τομ, ο οποίος παραδέχεται ότι είναι ο Τζόι Κιούζακ, αποκαλύπτοντας ότι ξεκίνησε μια νέα ζωή για να ξεφύγει από το παρελθόν του. Ο Τομ απομονώνεται περαιτέρω από την υπόλοιπη οικογένειά του και την κοινότητα.
Μια μέρα, ο Τομ λαμβάνει ένα τηλεφώνημα από τον εν διαστάσει αδελφό του, Ρίτσι Κιούζακ, ο οποίος απαιτεί την επιστροφή του. Επιστρέφοντας στη Φιλαδέλφεια, ο Τομ μαθαίνει ότι οι προηγούμενες ενέργειές του έχουν καθυστερήσει την πρόοδο του Ρίτσι με την ιρλανδική μαφία. Ο Τομ προσφέρει ειρήνη, αλλά ο Ρίτσι διατάζει τους άντρες του να σκοτώσουν τον αδερφό του. Ο Τομ καταφέρνει να ξεφύγει από τον στραγγαλισμό και σκοτώνει τους γκάνγκστερ και αντιμετωπίζει τον Ρίτσι πριν τον πυροβολήσει και σκοτώσει. Αφού επέστρεψε στο σπίτι για να βρει την οικογένειά του να τρώει δείπνο, ο Τζακ και η Σάρα του προσφέρουν φαγητό στον Τομ, σηματοδοτώντας την αποδοχή του ξανά στη ζωή τους.
Παραγωγή
Η ταινία βασίζεται χαλαρά στο αυθεντικό graphic novel. Ο σεναριογράφος Όλσον σκόπευε από την αρχή να χρησιμοποιήσει την αρχική ιστορία ως εφαλτήριο για να εξερευνήσει τα θέματα που τον ενδιέφεραν.
Σε μια συνέντευξη του 2014, ο Μόρτενσεν είπε ότι διάβασε την αρχική εκδοχή του σεναρίου του Όλσον και «ήταν αρκετά απογοητευμένος. Ήταν 120 μονές σελίδες με απλά χάος, κάπως παράλογο, πραγματικά». Συμφώνησε να κάνει την ταινία μόνο αφού συναντήθηκε με τον Κρόνενμπεργκ, ο οποίος (σύμφωνα με τον Μόρτενσεν) ξαναδούλεψε το σενάριο.
Εναλλακτικές εκδόσεις
Η αμερικανική και η ευρωπαϊκή εκδοχή διαφέρουν μόνο σε δύο σκηνές μάχης - μια όπου ο Τομ σπάει τη μύτη ενός από τους κακοποιούς του Φόγκαρτι και μια όπου πατάει το λαιμό έναν από τους κακοποιούς του Ρίτσι Κιούζακ. Και οι δύο σκηνές δείχνουν περισσότερο αίμα να ρέει ή να αναβλύζει από τα θύματα στην ευρωπαϊκή εκδοχή. Επιπλέον, ένα πιο έντονο ηχητικό εφέ που σπάει τα οστά χρησιμοποιείται όταν ο Τομ πατάει στο λαιμό του κακοποιού.
Μια κομμένη σκηνή, γνωστή ως «Σκηνή 44», περιλαμβάνει μια ονειρική σεκάνς στο εστιατόριο, όπου ο Φόγκαρτι λέει στον Τομ ότι θα σκοτώσει την οικογένειά του και αυτόν, στην οποία ο Τομ απαντά πυροβολώντας τον με το κυνηγετικό του όπλο από κοντινή απόσταση. Στη συνέχεια πλησιάζει το παραμορφωμένο σώμα του Φόγκαρτι, το οποίο σηκώνει ένα όπλο και τον πυροβολεί. Στα πλάνα των πρόσθετων DVD στο πλατό, ο Μόρτενσεν προτείνει στον Χάρις να βγάλει το όπλο από την κοιλότητα του στήθους του. Ο Κρόνενμπεργκ, ενώ διασκεδάζει με την ιδέα, την απορρίπτει επειδή είναι υπερβολικά αυτοαναφορική και αναφέρει μια σεκάνς στην ταινία του Videodrome, στην οποία ένας χαρακτήρας τραβάει ένα πιστόλι από μια σχισμή στο στομάχι του.
Ερμηνεία
Ο τίτλος της ταινίας παίζει σε πολλαπλά επίπεδα νοήματος. Ο ίδιος ο Κρόνενμπεργκ περιέγραψε την ταινία ως έναν διαλογισμό για το ανθρώπινο σώμα και τη σχέση του με τη βία:"Για μένα το πρώτο γεγονός της ανθρώπινης ύπαρξης είναι το ανθρώπινο σώμα. Δεν είμαι άθεος, αλλά για εμένα το να απομακρύνομαι από οποιαδήποτε πτυχή του ανθρώπινου σώματος είναι μια φιλοσοφική προδοσία. Και υπάρχει πολλή τέχνη και θρησκεία που όλος ο σκοπός τους είναι να απομακρυνθούν από το ανθρώπινο σώμα. Αισθάνομαι στην τέχνη μου ότι η εντολή μου είναι να μην το κάνω αυτό. Είτε λοιπόν πρόκειται για όμορφα πράγματα - το κομμάτι της σεξουαλικότητας, είτε το βίαιο ή το κακό κομμάτι - είναι απλώς σωματικά υγρά. Είναι όταν ο Έλλιοτ στο Dead Ringer λέει, 'Γιατί δεν γίνονται διαγωνισμοί ομορφιάς για το εσωτερικό των σωμάτων;' Είναι μια σκέψη που με ενοχλεί. Πώς μπορούμε να αηδιάζουμε από το ίδιο μας το σώμα; Αυτό πραγματικά δεν έχει κανένα ανθρώπινο νόημα. Έχει κάποιο ζωικό νόημα, αλλά δεν έχει νόημα για τον άνθρωπο, οπότε το συζητώ πάντα στις ταινίες μου και σε αυτήν την ταινία ειδικότερα. Δεν αισθάνομαι ποτέ ότι υπήρξα εκμεταλλευτής με χυδαίο τρόπο ή ότι το έκανα απλώς για να τραβήξω την προσοχή. Έχει πάντα έναν σκοπό για τον οποίο μπορώ να είμαι πολύ ευδιάκριτος. Σε αυτήν την ταινία, έχουμε ένα κοινό που σίγουρα πρόκειται να επικροτήσει αυτές τις πράξεις βίας και το κάνει επειδή είναι διαμορφωμένο ότι αυτές οι πράξεις είναι δικαιολογημένες και σχεδόν ηρωικές μερικές φορές. Αλλά λέω, 'Εντάξει, αν μπορείς να το χειροκροτήσεις αυτό' γιατί αυτό είναι το αποτέλεσμα εκείνου του πυροβολισμού στο κεφάλι. Δεν είναι ωραίο. Και ακόμα κι αν η βία είναι δικαιολογημένη, οι συνέπειες της βίας είναι ακριβώς οι ίδιες. Το σώμα δεν γνωρίζει ποια ήταν η ηθική της πράξης. Ζητώ λοιπόν από το κοινό να δει αν μπορεί να περιέχει όλη την εμπειρία αυτής της βίαιης πράξης αντί μόνο της ηρωικής/δραματικής. Λέω 'Εδώ είναι τα πραγματικά άσχημα αποτελέσματα σε αυτούς τους άσχημους τύπους, αλλά παρόλα αυτά, τα αποτελέσματα είναι πολύ άσχημα.' Και αυτό είναι το παράδοξο και το αίνιγμα»"
Μουσική
Το soundtrack του A History of Violence κυκλοφόρησε στις 11 Οκτωβρίου 2005.
Κινηματογραφικές αίθουσες
Το A History of Violence έκανε πρεμιέρα στο Φεστιβάλ των Καννών τον Μάιο του 2005 και κυκλοφόρησε στις Ηνωμένες Πολιτείες στις 30 Σεπτεμβρίου μετά από μια επιτυχημένη περιορισμένη κυκλοφορία στις 23 Σεπτεμβρίου 2005.
Οικιακά μέσα
Η ταινία κυκλοφόρησε σε μορφές DVD και VHS στις 14 Μαρτίου 2006, και αναφέρθηκε από τους Los Angeles Times ως η τελευταία μεγάλη ταινία του Χόλιγουντ που κυκλοφόρησε στο VHS.
Box office
Η ταινία ξεκίνησε με περιορισμένη κυκλοφορία σε 14 κινηματογραφικές αίθουσες και απέσπασε $515.992 στο box office, με μέσο όρο $36.856 ανά κινηματογράφο. Μια εβδομάδα αργότερα, κυκλοφόρησε σε 1.340 κινηματογραφικές αίθουσες και εισέπραξε 8,1 εκατομμύρια δολάρια το Σαββατοκύριακο. Καθ' όλη τη διάρκεια της προβολής της στον κινηματογράφο, η ταινία απέσπασε 31,5 εκατομμύρια δολάρια στις Ηνωμένες Πολιτείες και συνολικά 61,4 εκατομμύρια δολάρια παγκοσμίως.
Κριτικές
Η Μανόλια Ντάργκις των New York Times αποκάλεσε την ταινία "mindblower" και σημείωσε την "άρνηση του Κρόνενμπεργκ να μας αφήσει να επιδοθούμε σε κινηματογραφική βία χωρίς να πληρώσουμε τίμημα". Ο Ρότζερ Ίμπερτ έδωσε επίσης θετική κριτική στην ταινία, παρατηρώντας: «Το τέλος της βίας φαίνεται απατηλά ξεκάθαρο, προέρχεται από έναν σκηνοθέτη με την περίεργη πολυπλοκότητα του Κρόνενμπεργκ, αλλά ξανασκεφτείτε το. Αυτή δεν είναι μια ταινία για την πλοκή, αλλά για τον χαρακτήρα». Της έδωσε τρεισήμισι στα τέσσερα αστέρια.
Κατατάχθηκε ως η καλύτερη ταινία του 2005 στη δημοσκόπηση του Village Voice Film.
Τον Δεκέμβριο του 2005, συμπεριλήφθηκε στον ετήσιο κατάλογο των καλύτερων καναδικών ταινιών της χρονιάς του Διεθνούς Φεστιβάλ Κινηματογράφου του Καναδά.
Αναδρομικές λίστες
Το περιοδικό Empire ονόμασε την ταινία την 448η καλύτερη ταινία όλων των εποχών.
Το γαλλικό κινηματογραφικό περιοδικό Cahiers du cinéma κατέταξε την ταινία στην πέμπτη θέση στη λίστα με τις καλύτερες ταινίες της δεκαετίας, 2000–2009.
Στη λίστα του με τις καλύτερες ταινίες της δεκαετίας, ο Πίτερ Τράβερς την έδωσε τον αριθμό τέσσερα, επαινώντας τον σκηνοθέτη Ντέιβιντ Κρόνενμπεργκ:"Είναι ο Καναδός σκηνοθέτης Ντέιβιντ Κρόνενμπεργκ ο πιο αφανής καλλιτέχνης σε ταινίες; Στοιχηματίστε σε αυτό ...Ο Κρόνενμπεργκ γνωρίζει ότι η βία είναι ενσωματωμένη στο DNA μας. Η ταινία του έδειξε πώς λαχταρούμε κρυφά αυτό που δημόσια καταδικάζουμε. Αυτό είναι ισχυρό δηλητήριο για ένα θρίλερ και ανόθευτο, αξέχαστο Κρόνενμπεργκ."Το 2016, η ταινία κατατάχθηκε στις 100 καλύτερες ταινίες από το 2000 σε μια διεθνή δημοσκόπηση κριτικών από 177 κριτικούς σε όλο τον κόσμο.
Εξωτερικοί σύνδεσμοι
Κατηγορία:Ταινίες του 2005 Κατηγορία:Ταινίες παραγωγής New Line Cinema Κατηγορία:Ταινίες γυρισμένες στο Οχάιο Κατηγορία:Ταινίες με μουσική σύνθεση Χάουαρντ Σορ Κατηγορία:Ταινίες σε σκηνοθεσία Ντέιβιντ Κρόνενμπεργκ Κατηγορία:Ταινίες με θέμα τη βία Κατηγορία:Καναδικές δραματικές ταινίες Κατηγορία:Αμερικανικές δραματικές ταινίες Κατηγορία:Αμερικανικές αστυνομικές θρίλερ ταινίες
Γκάνθορπς
Το Γκάνθορπς (αγγλικά: Gunthorpes) είναι κωμόπολη της Αντίγκουα και Μπαρμπούντα. Ανήκει στο νησί Αντίγκουα και στην ενορία του Αγίου Γεωργίου. Βρίσκεται νότια της Αντίγκουα και Μπαρμπούντα, βόρεια-κεντρικά της Αντίγκουα και νοτιοανατολικά του Αγίου Γεωργίου.
Γεωγραφία
Το Γκάνθορπς βρίσκεται νότια της Αντίγκουα και Μπαρμπούντα και βόρεια-κεντρικά της Αντίγκουα. Βρίσκεται ανατολικά της πρωτεύουσας, Σεντ Τζον στο Στάδιο Σερ Βίβιαν Ρίτσαρντς. Βρίσκεται λίγα χιλιόμετρα νότια του Φίτσιζ Κρικ, βορειοανατολικά του Πόττερς Βίλατζ, νοτιοανατολικά της Κασάντα Γκάρντενς και νοτιοδυτικά του Κόλπου του Φίτσιζ Κρικ. Βρίσκεται στην οδό Ολντ Πάρχαμ Ρόουντ.
Μεταφορές
Το πλησιέστερο αεροδρόμιο είναι το Διεθνές Αεροδρόμιο Β. Κ. Μπερντ, το οποίο βρίσκεται σε γεωγραφικές συντεταγμένες 17°08′12″Β 061°47′35″Δ. Βρίσκεται κεντρικά του Αγίου Γεωργίου, βόρεια της Αντίγκουα και νότια της Αντίγκουα και Μπαρμπούντα. Βρίσκεται 8 χλμ. (0,5 μίλια) βορειοανατολικά της πρωτεύουσας, Σαιντ Τζονς.
Αθλητισμός
thumb|right|Το [[Στάδιο Σερ Βίβιαν Ρίτσαρντς]]
Το κοντινότερο στάδιο της Γκάνθορπς είναι το Στάδιο Σερ Βίβιαν Ρίτσαρντς (Sir Vivian Richards Stadium). Χτίστηκε για το Παγκόσμιο Κύπελλο Κρίκετ 2007. Ονομάστηκε έτσι από τον αρχηγό της ομάδας Κρίκετ Δυτικών Ινδιών, Βίβιαν Ρίτσαρντς. Βρίσκεται 10 με 20 λεπτά με αμάξι από την πρωτεύουσα, Σεντ Τζον. Το κτίσιμό του κόστισε 60 Αμερικανικά δολάρια. Ο πρώτος αγώνας έγινε στις 30 Μαΐου 2008 και έπαιξαν οι Δυτικές Ινδίες εναντίον της Αυστραλίας.
Παραπομπές
Κατηγορία:Άγιος Γεώργιος (Αντίγκουα και Μπαρμπούντα)
Σταματιάδης
Το ελληνικό επώνυμο Σταματιάδης, που ετυμολογικά σημαίνει «γιος ή απόγονος του Σταματίου», μπορεί να αναφέρεται σε κάποιο από τα παρακάτω πρόσωπα:
Γκέτο του Πιότρκουφ Τριμπουνάλσκι
Το Γκέτο του Πιότρκουφ Τριμπουνάλσκι (γίντις: פּיִעטריקאָװ) δημιουργήθηκε στο Πιότρκουφ Τριμπουνάλσκι στις 8 Οκτωβρίου 1939, λίγο μετά τη γερμανική εισβολή στην Πολωνία το 1939 στον Β' Παγκόσμιο Πόλεμο. Ήταν το πρώτο ναζιστικό γκέτο στην κατεχόμενη Ευρώπη. Η πόλη καταλήφθηκε από τη Βέρμαχτ στις 5 Σεπτεμβρίου 1939. Το Πιότρκουφ Τριμπουνάλσκι μετατράπηκε σε επαρχιακή έδρα (Kreis) της νεοσύστατης επαρχίας Λοτζ (Regierungsbezirk Litzmannstadt) της γερμανικής επικράτειας του Ράιχσγκαου Βάρτελαντ. Το γκέτο τέθηκε υπό τη διοίκηση του Χανς Ντρέξλερ, ενός διορισμένου Ναζί Όμπερμπεργκερμαϊστερ (Oberbürgermeister) που δημιούργησε επίσης το Γκέτο. Συνολικά, περίπου 16.500 έως και 28.000 Εβραίοι πέρασαν από το Γκέτο του Πιότρκουφ Τριμπουνάλσκι, το οποίο εκκαθαρίστηκε στις 14 Οκτωβρίου 1942 σε τέσσερις ημέρες απελάσεων προς την Τρεμπλίνκα και το Μαϊντάνεκ με τρένα του Ολοκαυτώματος.
Ιστορία
Το Γκέτο του Πιότρκουφ Τριμπουνάλσκι ήταν το πρώτο γκέτο του είδους του στον πόλεμο. Χτίστηκε σε μια από τις παλαιότερες πόλεις της Πολωνίας με μια ακμάζουσα εβραϊκή κοινότητα και χρειάστηκε μέχρι τα τέλη Ιανουαρίου του 1940 ώστε οι νέοι τρόφιμοι να μετακινηθούν σε αυτό. Πρώτα, ιδρύθηκε η Γιούντενρτα (Εβραϊκό Συμβούλιο) και έλαβε διαταγή να εκδώσει ανακοίνωση σχετικά με τη μετεγκατάσταση, αλλά αυτό δεν είχε αποτέλεσμα. Κατά συνέπεια, οι ίδιοι οι Γερμανοί έδιωξαν τους Εβραίους από τα σπίτια τους, μεταφέροντάς τους στα γκέτο με τη βία. Τελικά, έως και 28.000 Εβραίοι στοιβάχτηκαν σε ένα μέρος της πόλης όπου ζούσαν μόνο 6.000 άνθρωποι. Τα σπίτια που εγκαταλείφθηκαν από τους Εβραίους παραχωρήθηκαν σε χριστιανούς και μέλη της γερμανικής μειονότητας που ανέλαβαν τις επιχειρήσεις τους μετά τη μετεγκατάσταση. Ήταν ένα γκέτο ανοιχτού τύπου - μια πρώιμη παραλλαγή της ναζιστικής γκετοποίησης - χωρίς τα συρματοπλέγματα που εισήχθησαν αργότερα σε όλη την κατεχόμενη Πολωνία. Μόνο προειδοποιητικά σημάδια με κρανία τοποθετήθηκαν κατά μήκος των ορίων και ανεγέρθηκε η κύρια πύλη. Το γκέτο κηρύχθηκε κλειστό από έξω στις 28 Οκτωβρίου 1939.
Ο αρχικός πληθυσμός περίπου 10.000 Εβραίων δεν ήταν υποχρεωμένος να χρησιμοποιήσει άδειες για να μετακινηθεί στην πόλη, αλλά οι πυροβολισμοί από την Όρντνουνσπολιτσαϊ έγιναν συνηθισμένοι και καθιερώθηκε απαγόρευση κυκλοφορίας στο γκέτο. Η εισροή προσφύγων που εκδιώχθηκε από άλλα μέρη, όπως η Βαρσοβία, το Λοτζ, το Μπεουχάτουφ, το Κάλις, το Γκνιέζνο και το Πουότσκ, προκάλεσαν τον υπερδιπλασιασμό του πληθυσμού έως το 1942. Οι Εβραίοι δεν επιτρέπονταν να χρησιμοποιούν κεντρικούς δρόμους. Πολλοί εστάλησαν για καταναγκαστική εργασία σε προπολεμικά εργοστάσια που αναλήφθηκαν από τους Γερμανούς, συμπεριλαμβανομένων των Hortensja Glassworks (pl), του βιομηχανικού εργοστασίου γυαλιού Kara και του εργοστασίου ξύλου Bugaj στη λίμνη (pl). Οι συλληφθέντες Εβραίοι στέλνονταν να χτίσουν νέες οχυρώσεις και τάφρους. Επίσης, περισσότεροι Εβραίοι πρόσφυγες και εκτοπισμένοι ήρθαν από γειτονικά χωριά.
Εκκαθάριση του γκέτο
μικρογραφία| Αναμνηστική πλάκα στο πρώην ιστορικό εβραϊκό νεκροταφείο. Η δράση εκκαθάρισης του γκέτο ξεκίνησε τη νύχτα της 13ης Οκτωβρίου 1942, με εντολή του SS-Hauptsturmführer Βίλι Μπλουμ. Περίπου 1.000 Εβραίοι που δεν μπορούσαν να μετακινηθούν πυροβολήθηκαν στα σπίτια τους για «ανυποταξία». Μέχρι το επόμενο πρωί, περίπου 22.000 Εβραίοι μπήκαν στην πλατεία από τη Συναγωγή για να υποβληθούν σε «επιλογή». Κατά τη διάρκεια των επόμενων ημερών, οι Εβραίοι βάδισαν σε σειρά προς το σιδηροδρομικό σταθμό και φορτώθηκαν στα τρένα που περίμεναν χωρίς φαγητό ή νερό, 150 σε κάθε βαγόνι.
Μετά τις απελάσεις του 1942 στα στρατόπεδα εξόντωσης του Μαϊντάνεκ και της Τρεμπλίνκα, περίπου 3.500 Εβραίοι εργάτες παρέμειναν στο μικρό Γκέτο. Ωστόσο, οι μαζικές εκτελέσεις έγιναν συχνότερες το 1943, ακόμη και μέσα στην Συναγωγή, στο εβραϊκό νεκροταφείο και σε έναν τόπο εκτέλεσης κοντά στο Ράκουφ. Μέχρι το 1944 μόνο 1.000 Εβραίοι ήταν ακόμα ζωντανοί. Καθώς το σοβιετικό μέτωπο άρχισε να πλησιάζει, φορτώθηκαν σε φορτηγά τρένα και στάλθηκαν στο Μπούχενβαλντ και στο Ράβενσμπρικ, για να μην επιστρέψουν ποτέ.
Παραπομπές
Πιοτρκουφ Τριμπουναλσκι Κατηγορία:Πιότρκουφ Τριμπουνάλσκι
Αυτοκινητόδρομος M1
Ως Αυτοκινητόδρομος Μ1 αναφέρονται διάφοροι αυτοκινητόδρομοι ανά τον κόσμο, όπως οι παρακάτω:
Αρσιεσέ Α΄
O Αρσιεσέ Α΄, αιγυπτ. Harsiese έζησε στην 3η Μεταβατική Περίοδος και θεωρείται από τον Αιγυπτιολόγο Κένεθ Κίτσεν (γενν. 1932) ανώτατος ιερέας τού Αμούν και γιος τού Σοσένκ C, ανώτατου ιερέα του Αμούν. Έγινε αυτόνομος βασιλιάς της Θήβας και το πριν-το-όνομα επίθετο που έλαβε κατά την ενθόνισή του ήταν Εντζκεπερρέ Σετεπαναμούν. Πάντως πρόσφατες δημοσιευμένες έρευνες του Γερμανού αιγυπτιολόγου Καρλ Γιάνσεν-Βίνκελν στη JEA 81 (1995) γράφουν, ότι όλα τα μνημεία τού Αρσιεσέ Α΄ δείχνουν πως δεν ήταν ποτέ ανώτατος ιερέας τού Αμούν. Ο Αρσιεσέ Α΄ και ο γιος τού [...]ντού -του οποίου η ύπαρξη είναι γνωστή από επιγραφές στα νεκρικά αντικείμενα αυτού στην Κοπτό- αναφέρονται μόνο ως κανονικοί ιερείς του Αμούν. Ο Αρσιεσέ Α΄, που ήταν με βεβαιότητα ανεξάρτητος βασιλιάς των Θηβών κατά την πρώτη δεκαετία της βασιλείας τού Οσορκόν Β΄, ήταν διαφορετικό πρόσωπο από έναν ομώνυμό του, τον Αρσιεσέ Β΄. Ο τελευταίος ήταν γνήσια ανώτερος ιερέας τού Αμούν και πιστοποιείται στο λειτούργημά του στα τέλη της βασιλείας τού Οσορκόν Β΄, στο 6ο έτος της βασιλείας τού Σοσένκ Γ΄ και τα έτη 18ο και 19ο τού Πεντουμπάστ Α΄ σύμφωνα με τον Γιάνσεν-Βίνκελν.
Πηγές
Κατηγορία:Φαραώ της 23ης Αιγυπτιακής Δυναστείας
Ουζερί Τσιτσάνης
Το Ουζερί Τσιτσάνης είναι μια ελληνική ταινία παραγωγής του 2015 σε σκηνοθεσία Μανούσου Μανουσάκη. Το σενάριο είναι βασισμένο στο ομότιτλο βιβλίο του Γιώργου Σκαμπαρδώνη.
Η ταινία πραγματεύεται τον έρωτα ενός χριστιανού και μιας Εβραίας στην Θεσσαλονίκη κατά τη διάρκεια της Κατοχής.
Πλοκή
Βρισκόμαστε στην Ελλάδα και στην πόλη της Θεσσαλονίκης κατά τη διάρκεια της Κατοχής. Ο Γιώργος είναι μαραγκός, σερβιτόρος στο μαγαζί του Βασίλη Τσιτσάνη και αντιστασιακός. Η Εστρέα τραγουδά στην εβραϊκή χορωδία της πόλης και ζει μαζί με τους γονείς της και τον αδερφό της, τον σοσιαλιστή Αλμπέρτο. Οι δυο τους γνωρίζονται, επειδή ο Γιώργος είναι φίλος του Αλμπέρτο και συναντιούνται στο υπόγειο του ξυλουργείου του Γιώργου, το οποίο λειτουργεί για την αντίσταση ενάντια στους κατακτητές. Έτσι, αρχίζει σιγά-σιγά ο έρωτάς τους.
Στο μαγαζί του Βασίλη γίνονται συχνά φασαρίες και γι' αυτόν τον λόγο αποχωρεί η τραγουδίστρια. Μετά από οντισιόν επιλέγουν για νέα τραγουδίστρια τη Λαμπρινή, στην οποία δίνουν το ψευδώνυμο Λέλα. Ο Βασίλης και η Λέλα ξεκινούν και αυτοί να έχουν μια ερωτική ιστορία, όμως ο Βασίλης είναι παντρεμένος. Παράλληλα, ο πατέρας της Εστρέα, ο Γιακό, πάει μαζί με άλλους άντρες Εβραίους της πόλης για καταναγκαστική εργασία, στην οποία εξευτελίζονται και όσοι δεν αντέχουν, θανατώνονται. Ο Αλμπέρτο είναι ο μόνος που δεν πηγαίνει, γιατί κρύβεται στο παλιό σπίτι του Γιώργου.
Ο Γιώργος οργανώνει μαζί με τον Δαπόντε, τον ταγματάρχη του στο μέτωπο, την ανατίναξη της αποθήκης των μαυραγοριτών. Η προσπάθεια αυτή αποτυγχάνει, καθώς κάποιος δωσίλογος το αποκαλύπτει στους Γερμανούς. Έτσι, κατά την επιχείρηση, όλοι σκοτώνονται εκτός από τον Γιώργο. Στη συνέχεια, ο Γιώργος μαθαίνει ότι ο Γιάννης, ένας θαμώνας του μαγαζιού, είναι κρυφά αντιστασιακός και καμουφλάρεται για να τον περάσουν για δωσίλογο.
Ο έρωτας της Εστρέα και του Γιώργου εξελίσσεται, ενώ ο Βασίλης απορρίπτει τη Λέλα, αφού της λέει πως πάνω απ' όλα είναι η γυναίκα του και το παιδί του. Έτσι, η Λέλα αρραβωνιάζεται τον Τάσο, έναν θαμώνα του μαγαζιού. Ο Γιώργος ανακοινώνει στον πατέρα του Αντώνη, τον έρωτά του για την Εστρέα και αυτός αντιδρά. Επίσης, βρίσκει τον Γιάννη σκοτωμένο από τους Γερμανούς.
Ο Γιακό γυρνά από τα καταναγκαστικά έργα και αποφασίζει να παντρέψει την Εστρέα με τον Νταβί. Η μητέρα της, Ρασέλ, ανακαλύπτει τη σχέση της κόρης της με τον Γιώργο και την προειδοποιεί να τον ξεχάσει. Ο Γιώργος μαθαίνει το προξενιό και εξοργίζεται. Η Λέλα παραιτείται από το μαγαζί, γιατί ετοιμάζεται να παντρευτεί με τον Τάσο, όμως τα σχέδιά της ανατρέπονται, όταν καταλαβαίνει ότι αυτός είναι ο δωσίλογος. Το λέει στον Γιώργο και εκείνος παραφυλάει και τον σκοτώνει με τρεις σφαίρες: μία για τον Δαπόντε, μία για την αποθήκη και μία για τον Γιάννη.
Οι γερμανικές δυνάμεις κατοχής ανακοινώνουν στον εβραϊκό πληθυσμό ότι θα πρέπει να μεταβεί στην Πολωνία. Τότε αποφασίζεται να γίνει ο γάμος της Εστρέα με τον Νταβί. Η Έστρέα λίγο πριν τον γάμο δηλώνει σε όλους πως θέλει τον Γιώργο και ο πατέρας της της λέει πως δεν ανήκει πλέον στην οικογένεια και είναι για όλους νεκρή. Την επομένη μεταφέρονται σε γκέτο λίγο έξω από την πόλη. Η Εστρέα, με τη βοήθεια του Αλμπέρτο, διαφεύγει και γυρνά στον Γιώργο. Για να μη την ανακαλύψουν, κανονίζει ο Βασίλης να της αλλάξουν ταυτότητα και να την παρουσιάσουν ως ξαδέρφη της γυναίκας του. Παράλληλα, ο Αλμπέρτο σκοτώνεται από τους Γερμανούς για παραδειγματισμό, κάτι που μαθαίνουν ο Γιώργος και η Εστρέα.
Την παραμονή της αναχώρησής του Γιακό και της Ρασέλ για τα ναζιστικά στρατόπεδα συγκέντρωσης στην κατεχόμενη Πολωνία, η Εστρέα λέει στον Γιώργο πως θέλει να τους δει για τελευταία φορά. Όταν καταφτάνουν, η Εστρέα βλέπει τους γονείς της λυπημένη, φωνάζει δυνατά πως είναι Εβραία και τους ακολουθεί στο τρένο για την Πολωνία.
Κριτικές
Ο κριτικός Χάρης Καλογερόπουλος έδωσε στην ταινία δύο απο τα πέντε αστέρια του σε μια μέτρια κριτική που δημοσιεύθηκε στις 18 Νοεμβρίου 2015 αναφέροντας μεταξύ άλλων πως:
Βραβεία/Διακρίσεις
Στα Βραβεία Ελληνικής Ακαδημίας Κινηματογράφου του 2016 ήταν υποψήφια σε έξι κατηγορίες: Α’ Ανδρικού Ρόλου (Χάρης Φραγκούλης), Β’ Ανδρικού Ρόλου (Ανδρέας Κωνσταντίνου), Β’ Γυναικείου Ρόλου (Βασιλική Τρουφάκου), μακιγιάζ, ενδυματολογίας και σκηνογραφίας και κέρδισε στην κατηγορία του Β’ Γυναικείου Ρόλου.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνικές δραματικές ταινίες Κατηγορία:Ταινίες του 2015 Κατηγορία:Ταινίες σχετικά με το Ολοκαύτωμα Κατηγορία:Γερμανόφωνες ταινίες Κατηγορία:Ισπανόφωνες ταινίες Κατηγορία:Ταινίες βασισμένες σε ελληνικά μυθιστορήματα Κατηγορία:Ελληνικές ιστορικές ταινίες Κατηγορία:Ταινίες γυρισμένες στην Ελλάδα Κατηγορία:Ελληνόφωνες ταινίες
Γαϊτανάκι
Το γαϊτανάκι είναι χορός, που χορεύεται κυρίως την περίοδο της αποκριάς.
Οι συμμετέχοντες χορεύουν γύρω από ένα κοντάρι δεμένο με πολύχρωμες κορδέλες. Ο κάθε συμμετέχοντας κρατάει στο χέρι του μία από αυτές, και έτσι κατά την περιστροφή τους οι κορδέλες τυλίγονται στο κοντάρι.
Η λέξη «γαϊτανάκι» είναι υποκοριστικό της τουρκικής λέξης «γαϊτανίν» που σημαίνει κορδόνι. Παραδοσιακά οι χορευτές του είναι δώδεκα.
Παραπομπές
Κατηγορία:Ελληνικοί χοροί
Αυτοκινητόδρομος M2
Ως Αυτοκινητόδρομος Μ2 αναφέρονται διάφοροι αυτοκινητόδρομοι ανά τον κόσμο, όπως οι παρακάτω:
Γαβαλάς
Το ελληνικό επώνυμο Γαβαλάς μπορεί να αναφέρεται σε κάποιο από τα παρακάτω πρόσωπα:
Πανταζής Χρονόπουλος
Ο Πανταζής Χρονόπουλος (γεννημένος στη Ζαχάρω Ηλείας στις 7 Μαρτίου του 1947) είναι Έλληνας απόστρατος αρχιφύλακας της Ελληνικής Αστυνομίας που διετέλεσε επίσημα δήμαρχος στο Δήμο Ζαχάρως από τον Οκτώβριο του 2002 μέχρι τον Ιούλιο του 2010 όταν τέθηκε σε αργία με απόφαση του Υπουργείου Εσωτερικών. Παρά ταύτα διεκδίκησε ξανά τη δημαρχία στις αυτοδιοικητικές εκλογές του Νοεμβρίου 2010 και εξελέγη δήμαρχος με 56%, χωρίς όμως τυπικά να μπορεί να ασκήσει τα καθήκονά του, όντας σε αργία. Εντούτοις, ο ίδιος αυτο-ορκίστηκε δήμαρχος και σύμφωνα με δημοσιεύματα συνεχίζει να ασκεί μεγάλη επιρροή στα πολιτικά πράγματα της Ζαχάρως.
Ο ίδιος δήλωσε ότι, παρά το γεγονός ότι νομικά εμποδίζεται από το να ασκεί τα καθήκοντα του δημάρχου, «εγώ θα είμαι στο προσκήνιο αλλά και το παρασκήνιο στον νέο καλλικρατικό Δήμο, εγώ θα παίρνω τις αποφάσεις, εγώ θα είμαι το σημείο αναφοράς του Λαού».
Τον Μάιο του 2014 εξελέγη ξανά δήμαρχος Ζαχάρως για τέταρτη θητεία, κερδίζοντας μάλιστα από τον πρώτο γύρο, παρά τις διάφορες δικαστικές εμπλοκές του και το γεγονός ότι τυπικά βρίσκεται σε αργία. Ως εκ τούτου, άσκησε για περιορισμένο χρονικό διάστημα τα καθήκοντά του, καθώς η παράταξή του υποχρεώθηκε να ορίσει νέο δήμαρχο, με απόφαση που έλαβε τον Νοέμβριο 2014.
Καριέρα σε Αστυνομία Πόλεων και Ελληνική Αστυνομία
Είναι απόφοιτος της Σχολής Αστυνομίας Πόλεων. Υπηρέτησε σε διάφορες υπηρεσίες της Αστυνομίας Πόλεων και (μετά την συγχώνευση Χωροφυλακής και Αστυνομίας Πόλεων) της Ελληνικής Αστυνομίας. Μεταξύ άλλων υπηρέτησε στο Υπουργείο Δημόσιας Τάξης και στην Γενική Διεύθυνση Ασφάλειας Επισήμων, όπου ήταν φρουρός στην προσωπική ασφάλεια του αείμνηστου Ευάγγελου Γιαννόπουλου. . Είναι από τους ιδρυτές του συνδικαλιστικού κινήματος των Σωμάτων Ασφαλείας, και από αυτούς που εδραίωσαν το ΠΑΣΟΚ στον χώρο αυτό.
Νυχτερινά κέντρα
Τις δεκαετίες του '80 και του '90 ο Πανταζής Χρονόπουλος υπήρξε ιδιοκτήτης νυχτερινών κέντρων στην Αθήνα. Σε ένα από αυτά, το «Σόδομα», σύχναζε και ο Ευάγγελος Γιαννόπουλος. . Τον Ιανουάριο του 1994, η κεντροδεξιά εφημερίδα «Ελεύθερος Τύπος» κατήγγειλε τον Γιαννόπουλο, γιατί ένα μήνα νωρίτερα (Δεκέμβριος 1993) ως Υπουργός Εργασίας επιδότησε με 150 εκατομμύρια δραχμές τα «Σόδομα», με χρήματα του Οργανισμού Εργατικής Εστίας.
Τοπική Αυτοδιοίκηση και Ζαχάρω
Από το 2002 μέχρι το 2010 διετέλεσε δήμαρχος στο Δήμο Ζαχάρως. Στις εκλογές του 2006 επανεξελέγη από τον πρώτο γύρο με 52,44 %. Ως δήμαρχος διοργάνωσε ταξίδι στη Ρωσία μαζί με άγαμους δημότες του προκειμένου να τους βρει νύφες (που αυτοί δεν έβρισκαν στην περιοχή τους). Με αφορμή το ταξίδι αυτό (τον Αύγουστο του 2005) γυρίστηκε η ταινία ντοκιμαντέρ Sugartown: οι Γαμπροί (το Sugartown είναι μετάφραση στα αγγλικά της Ζαχάρως) με σκηνοθέτη τον Κίμωνα Τσακίρη. Επίσης είναι γνωστός για την ανάμειξή του στην υπόθεση Μαυρίκη, όταν έπεισε τον υπάλληλο του ΟΤΕ και έμπιστο της Νέας Δημοκρατίας Χρήστο Μαυρίκη να περάσει με το μέρος του ΠΑΣΟΚ και να αποκαλύψει ότι η κυβέρνηση Μητσοτάκη πραγματοποιούσε υποκλοπές τηλεφωνικών συνδιαλέξεων. > Ο Πανταζής Χρονόπουλος καταδικάστηκε 3 φορές για παράβαση καθήκοντος και τέθηκε σε αργία για πρόκληση οικονομικής ζημιάς στο Δήμο τον Ιούλιο του 2010 χωρίς να του επιτρέπεται μελλοντικά να θέσει υποψηφιότητα ως δήμαρχος σε εκλογές από το Υπουργείο Εσωτερικών. Σε βίντεο (το οποίο μέρος της νέας ταινίας του Κίμωνα Τσακίρη «Sugartown: η Επόμενη Μέρα» ) εμφανίστηκε ο Χρονόπουλος να πυροβολεί δημόσια και την άδεια οπλοφορίας, απειλές, κατήγγειλε ο δημοσιογράφος Κώστας Βαξεβάνης στον εισαγγελέα του Αρείου Πάγου και τον υπουργό Προστασίας του Πολίτη. Στις 5 Ιουλίου 2010 ο Εισαγγελέας Πλημμελειοδικών Πύργου ζήτησε την αφαίρεση της άδειας οπλοφορίας του καθώς αυτή είχε δοθεί παράνομα.
Στις 22 Νοεμβρίου 2009 έγινε πρεμιέρα στο φεστιβάλ Ντοκιμαντέρ IDFA του Άμστερνταμ η νέα ταινία τεκμηρίωσης «Sugartown: η Επόμενη Μέρα» του Κίμωνα Τσακίρη. Στην ταινία αυτή ο σκηνοθέτης μαζί με τον τέως δήμαρχο Ζαχάρως Πανταζή Χρονόπουλο καταγράφει την ανάπτυξη στην περιοχή μετά τις πυρκαγιές. Μέσα στην ταινία εμφανίζεται ο Πανταζής Χρονόπουλος να απειλεί δημοτικούς συμβούλους και δημοσιογράφους που διαφωνούν στα σχέδιά του ως δημάρχου για την ανάπτυξη της περιοχής μετά τις φωτιές. Ο εισαγγελέας Πρωτοδικών Πύργου Παναγιώτης Μεϊδάνης κατάθεσε πρόταση 121 σελίδων (την 28-Ιουλ-2010) για παραπομπής σε δίκη των αρμοδίων (ανάμεσα στους αρμόδιους είναι και ο Πανταζής Χρονόπουλος με την ιδιότητα του δημάρχου) για την φωτιά στην Ηλεία το 2007.
Γιον Νταλ Τόμασον
Ο Γιον Νταλ Τόμασον (Δανικά: Jon Dahl Tomasson, ορθή προφορά: Γιον Ντέιλ Τόμασον ), γεννημένος στις 29 Αυγούστου 1976 στην Κοπεγχάγη είναι Δανός πρώην ποδοσφαιριστής και  προπονητής.
Πανταζής Χρονόπουλος
Δημοτικές εκλογές 2010
Στις δημοτικές εκλογές του 2010 εξελέγη δήμαρχος Ζαχάρως (στον πρώτο γύρο των εκλογών πήρε 45,53% και στο δεύτερο γύρο 55,62 %, ) χωρίς όμως να μπορεί τυπικά να ασκήσει καθήκοντα δημάρχου καθώς έχει τεθεί σε αργία από τον υπουργό εσωτερικών. Την Τετάρτη 1 Δεκεμβρίου 2010 το Συμβούλιο της Επικρατείας απέρριψε την προσφυγή του Χρονόπουλου κατά της απόφασης (του γενικού γραμματέα Δυτικής Ελλάδας, Τάσου Αποστολόπουλου) με την οποία τέθηκε σε αργία. Ο Τάσος Αποστολόπουλος δήλωσε για το θέμα: "Η αργία του ισχύει μέχρι να παρουσιάσει αθωωτικές αποφάσεις για τα αδικήματα που κατηγορείται. Αν αυτά είναι τελεσίδικα, τότε η αργία ισχύει και για τη νέα του θητεία ως δημάρχου. Τη λύση στο θέμα θα τη δώσουμε ξανά σε συνεργασία με το υπουργείο Εσωτερικών και με βάση πάντα τη νομιμότητα".
Γιον Νταλ Τόμασον
Οι πρώτοι σύλλογοι
Ο Γιον Νταλ Τόμασον ξεκίνησε την επαγγελματική του καριέρα από την Κόγκε το Νοέμβριο του 1992. Έμεινε στην δανέζικη ομάδα για 2 χρόνια, μέχρι το 1994, σκοράροντας 28 γκολ σε 48 αγώνες. Τον Δεκέμβριο του 1994 πήρε μεταγραφή στην Χέρενφεν, στην ηλικία των 18 ετών. Έγινε πρώτος σκόρερ της ομάδας τη σεζόν 1995-96 με 14 γκολ σε 30 αγωνιστικές, γεγονός που επαναλήφθηκε έναν χρόνο μετά σκοράροντας 18 τέρματα. Συνολικά πέτυχε 37 γκολ σε 78 αγώνες.
Πανταζής Χρονόπουλος
Δημοτικές εκλογές 2010
Η Ολομέλεια του Νομικού Συμβουλίου του Κράτους έχει γνωμοδοτήσει για τον Χρονόπουλο παράβαση καθήκοντος (παράνομες προσλήψεις σε τοπικό Κέντρο Εξυπηρέτησης Πολιτών από 15.5.2003 έως 15.11.2004, με σύμβαση μισθώσεως έργου, προσώπων κατά παράβαση της αρχής της νομιμότητας της διοικήσεως - προσλήψεις χωρίς τα απαιτούμενα προσόντα) και οικονομική βλάβη κατά δημοσίου (απιστία κατά του Δημόσιου σε βαθμό κακουργήματος για προσπάθεια εξαφάνισης χρηματικού ποσού από πρόστιμα σε παράνομες καντίνες στην παραλία Ζαχάρως). Παράλληλα βρίσκεται σε εξέλιξη δικαστική έρευνα για ξενοδοχειακή μονάδα στο οικοσύστημα του Καϊάφα με άκυρες άδειες (η Πολεοδομία της Νομαρχίας Ηλίας έχει ζητήσει ανάκληση των αδειών). Κατηγορείται επίσης για εξαπάτηση του ελληνικού Ερυθρού Σταυρού στην προσπάθειά του να χρησιμοποιήσει οικονομική βοήθεια της Αυστραλιανής κυβέρνησης για κτίσιμο δημαρχείου (τα χρήματα αυτά προορίζονταν για τους πυρόπληκτους).
Στις 20 Δεκεμβρίου 2010 ο Χρονόπουλος αυτο-ορκίστηκε Δήμαρχος Ζαχάρως. Η ορκωμοσία έγινε ενώπιον των πολιτικών οπαδών του και τεσσάρων παπάδων και απείχαν εκπρόσωποι των επίσημων θεσμικών φορέων. Τα μέλη της μείζονος μειοψηφίας απείχαν επίσης από την ορκωμοσία την οποία χαρακτήρισαν ως «προκλητική καταπάτηση των νόμων του κράτους». Στην ορκωμοσία παρενέβει ο εισαγγελέας Πλημμελειοδικών Ηλείας και διενέργησε προκαταρκτική εξέταση για να διαπιστωθούν τα ποινικά αδικήματα που απορρέουν από αυτήν την πράξη. Σύμφωνα με την εισαγγελική παρέμβαση υπ' αριθμ. 1123/17.12.2010 της Περιφέρειας Δυτικής Ελλάδας που κοινοποιήθηκε στα μέλη της αντιπολίτευσης του Δήμου Ζαχάρως ανέφερε: «Λόγω της ισχύος του διοικητικού μέτρου της αργίας και για τη νέα δημοτική περίοδο, που εμποδίζει τον εκλεγέντα να ασκήσει τα καθήκοντά του ως δημάρχου, δεν δίδει αυτός όρκο καθώς η ορκωμοσία τίθεται απαραίτητη προϋπόθεση για τη νόμιμη ανάληψη των καθηκόντων του ως δημάρχου...».
Γιον Νταλ Τόμασον
Φέγενορντ
Τον Ιούλιο του 1998 ο Τόμασον επέστρεψε στην Ερεντιβίζιε, και συγκεκριμένα πήγε στην Φέγενορντ. Γύρισε στην φυσιολογική του θέση, του μεσοεπιθετικού. Την πρώτη σεζόν που ήταν στην ομάδα του Ρότερνταμ κέρδισε το πρωτάθλημα Ολλανδίας και το Σούπερ Καπ Ολλανδίας. Τα επόμενα χρόνια δεν κατακτήθηκε κανένα πρωτάθλημα, αφού τη σεζόν 1999-00 ο Τόμασον μαζί με τη Φέγενορντ, κατέκτησαν την τρίτη θέση, τη σεζόν 2000-01 τη δεύτερη θέση και τη σεζόν 2001-02 πάλι την τρίτη θέση. Παράλληλα το 2002 η Φέγενορντ κατέκτησε το Κύπελλο ΟΥΕΦΑ, με τον Τόμασον να σκοράρει το τρίτο γκολ για την ομάδα του Ρότερνταμ. Συνολικά σε 128 αγώνες σημείωσε 55 γκολ.
ΑΚ Μίλαν
Το 2002 πήγε στη ΑΚ Μίλαν. Στην αρχή ήταν στον πάγκο, αλλά μετά το χατ τρικ που πέτυχε σε αγώνα του Τσάμπιονς Λιγκ, κέρδισε την εμπιστοσύνη του προπονητή και έγινε βασικός στην εντεκάδα. Κατέκτησε την πρώτη σεζόν το Κύπελλο Ιταλίας, Ενώ το 2004 κατέκτησε το πρωτάθλημα Ιταλίας και το Σούπερ Καπ Ιταλίας.
Πανταζής Χρονόπουλος
Δημοτικές εκλογές 2010
Τον Ιανουάριο 2011 ο εισαγγελέας Γεώργιος Παντελής του Ποινικού Τμήματος στον Άρειο Πάγο εισηγήθηκε αρνητικά την προσφυγή (αίτηση αναίρεσης) που έκανε ο Πανταζής Χρονόπουλος. Το Φεβρουάριο 2011 ο Άρειος Πάγος επικύρωσε την 298/2011 απόφασή του στην οποία ο Χρονόπουλος καταδικάζεται σε φυλάκιση 10 μηνών. Την Πέμπτη 5 Μαΐου 2011 στο Γ' Τμήμα του Συμβουλίου της Επικρατείας συζητήθηκε η αίτηση του Χρονόπουλου η οποία ζητάει την ακύρωση της απόφασης του γ.γ. Περιφέρειας Δυτικής Ελλάδος με την οποία παρατάθηκε η ποινή της αργίας από 1η Ιανουαρίου 2011.
Γιον Νταλ Τόμασον
ΑΚ Μίλαν
Το 2005 αγωνίστηκε στον τελικό του Τσάμπιονς Λιγκ 2004-05 με αντίπαλο την, ενώ σκόραρε στην διαδικασία των πέναλτι όπου οδηγήθηκε το παιχνίδι. Η Λίβερπουλ κέρδισε στην διαδικασία των πέναλτι με σκορ 2-3 (κανονική διάρκεια και παράταση 3-3). Συνολικά με την ομάδα του Μιλάνου πέτυχε 22 γκολ σε 76 αναμετρήσεις.
Πανταζής Χρονόπουλος
Δημοτικές εκλογές 2014
Τον Μάιο του 2014 ο Χρονόπουλος εξελέγη ξανά δήμαρχος Ζαχάρως για τέταρτη θητεία. Άσκησε τα καθήκοντά του από την 1 Σεπτεμβρίου 2014 μέχρι τις 20 Νοεμβρίου 2014, καθώς, λόγω της συνεχιζόμενης ισχύος του διοικητικού μέτρου της αργίας, η παράταξή του στο δημοτικό συμβούλιο υποχρεώθηκε και πάλι, με απόφαση της Αποκεντρωμένης Διοίκησης Πελοποννήσου, Δυτικής Ελλάδας και Ιονίου, να τον αντικαταστήσει και να εκλέξει νέο δήμαρχο. Στις 23 Νοεμβρίου 2014, με ομόφωνη απόφαση της παράταξής του στο δημοτικό συμβούλιο, ορίστηκε νέος δήμαρχος Ζαχάρως ο Νίκος Φάμελος.
Γιον Νταλ Τόμασον
ΦφΜ Στουτγκάρδη
Τον Ιούλιο του 2005 η ΦφΜ Στουτγκάρδη έδωσε 7.500.000 ευρώ για να αποκτήσει τον Τόμασον. Η σεζόν 2005-2006 δεν ήταν επιτυχημένη για την Στουτγκάρδη, καθώς τελείωσε το πρωτάθλημα στην 9η θέση. Παρ' όλα αυτά, ο Τόμασον έγινε πρώτος σκόρερ της ομάδας, πετυχαίνοντας 8 γκολ.
Πανταζής Χρονόπουλος
Παραπομπές
Κατηγορία:Δήμαρχοι Ζαχάρως
Γιον Νταλ Τόμασον
ΦφΜ Στουτγκάρδη
Κατά την μεταγραφική περίοδο του καλοκαιριού του 2006, ο Τόμασον αποφάσισε να παραμείνει στην γερμανική ομάδα. Πράγματι, τη σεζόν 2006-2007 η Στουτγκάρδη κατέκτησε την Μπουντεσλίγκα. Όμως ο Τόμασον βγήκε από την βασική εντεκάδα. Συνολικά σκόραρε 8 τέρματα σε 30 αγώνες.
Βιγιαρεάλ
Στις 24 Ιανουαρίου 2007 ο Τόμασον πήγε σαν δανεικός στην Βιγιαρρεάλ. Το ντεμπούτο του με την Βιγιαρρεάλ το πραγματοποίησε στις 27 Ιανουαρίου, τρεις μέρες μετά τον ερχομό του στον σύλλογο, με αντίπαλο την Ρεάλ Μαδρίτης.
Η Βιγιαρεάλ, μετά την λήξη του δανείου, αγόρασε τον Τόμασον από την Στουτγκάρδη, καθώς ο Δανός ποδοσφαιριστής έπαιζε καλό ποδόσφαιρο. Όμως τη σεζόν 2007-2008 έβαλε μόνο 3 γκολ, ενώ έχασε τη θέση στη βασική εντεκάδα.